Diari Oficial de la Generalitat Valenciana


Sumari del DOGV 6694, del 18-01-2012 (2011/13838)

Notificació de la sentència dictada en el judici ordinari número 674/2008.
--------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13504


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici ordinari número 674/2008. [2011/13772]  
Procediment ordinari 000674/2008  
De: Caixa d'Estalvis de València, Castelló i Alacant.  
Procuradora: Elia Peña Chordá.  
Contra: Flavius Daniel Stirb.  
Procurador/a: -  
En aquest procediment ordinari seguit a instàncies de Caixa d'Estalvis de València, Castelló i Alacant, contra Flavius Daniel Stirb, s'ha dictat la sentència que, literalment, és com segueix:  
«Sentència número 9/2011  
Castelló de la Plana, 21 de gener de 2011  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici ordinari sobre la reclamació d'una quantitat, seguides davant d'aquest Jutjat amb el número 674 de l'any 2008 a instàncies de Caixa d'Estalvis de València, Castelló i Alacant (Bancaixa), representat per la procuradora Elia Peña Chordá i assistit pel lletrat Óscar Mercó Semper, contra Flavius Daniel Stirb.  
Antecedents de fet  
Primer. La procuradora de la part actora, en la representació indicada i mitjançant un escrit que per torn de repartiment va correspondre a aquest Jutjat, va presentar una demanda de judici ordinari, en la qual, en síntesi, al·legava: la demandant va subscriure el 20 d'agost de 2007 una pòlissa de crèdit personal. Se li va concedir un préstec mercantil per 4.000 euros. El demandat ha deixat de pagar les quotes corresponents al pagament d'interessos i l'amortització de capital des de setembre de 2007, i s'ha procedit a resoldre anticipadament la pòlissa en data 1 d'abril de 2008. El capital vençut puja a 822,03 euro, el capital no vençut a 3.177,97 euros, interessos deguts 288,09 euros i interés de demora 58,18 euros.  
Adduïa els fonaments de dret que estimava aplicables i acabava sol·licitant que es dictara una sentència per la qual es condemnara el demandat a pagar a la demandant la quantitat de 4.346,27 euros més els interessos pactats de demora des de l'1 d'abril de 2008 i les costes processals.  
Segon. Una vegada admesa a tràmit la demanda, es va citar a termini el demandat, el qual no va contestar i va ser declarat en rebel·lia processal.  
Tercer. Una vegada celebrada l'audiència prèvia amb l'única compareixença de la part demandant, pel fet que l'única prova admesa va ser la documental que consta en les actuacions, aquestes van quedar vistes per a sentència.  
Fonaments de dret  
Primer. La relació de contracte existent entre les parts s'acredita amb la presentació del contracte de préstec, on s'especifiquen les condiciones d'aquest (doc-1). S'aporta el quadre d'amortització i de moviment d'operacions (doc-2 i 3). S'adjunta un extracte de les operacions d'on es desprenen les distintes partides, s'acredita l'import del deute al tipus d'interés remuneratori i moratori aplicat d'acord amb el que s'ha pactat en el contracte, i on se certifica la coincidència entre el saldo certificat i l'existent en el compte (doc-4). La documental, acreditativa de la quantitat objecte de reclamació com a conseqüència de l'incompliment de les seues obligacions per part del demandat, no ha sigut objecte d'impugnació; per això, és prova suficient per a estimar la demanda (art. 1088 i següents, 1091, 1750, 108 i següents concordant CC, i art. 31.1 i següents Cco).  
Segon. Les costes s'imposaran al demandat per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent,  
Dispose  
Estime la demanda interposada per Caixa d'Estalvis de València, Castelló i Alacant (Bancaixa) contra Flavius Daniel Stirb i condemne el demandat a pagar a la demandant quatre mil tres-cents quaranta-sis euros i vint-i-set cèntims (4.346,27 euros), més els interessos pactats de demora des de l'1 d'abril de 2008, i a les costes del procediment.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que estableix la disposició addicional quinzena de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, per a l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.  
Porteu l'original al llibre de sentències.  
Aquesta és la meua sentència, de la qual cal expedir una testimoniança per a incorporar-la a les actuacions, que pronuncie, mane i firme.  
Publicació. La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe».  
I atés que el demandat esmentat, Flavius Daniel Stirb, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 29 de juliol de 2011.- La secretària judicial: Miriam Muñoz Peiró.